Santiago baseliza (Ispaster)

Santiago baseliza Ispasterko Kortazar auzoan dagoen ermita da.https://www.ispaster.net/eu-ES/Turismoa/Ondare-Kulturala/Orriak/PatrimonioenErmitadeSantiago.aspx

 Historia 
XV. mende amaieran estilo gotikoan eraikia, XVI. mende erdiko berpizkunde garaian zenbait berriztapen egin zitzaizkion (leihoak eta korua) baina bere ezaugarri nagusiak aldatu barik.

Ispasterko Santiago eta Santa Ana jaietan, ospakizun nagusietako bat ermita honetan egiten den meza izaten da.

Baseliza eta santutxo gehienak bezala herri lurretan egina bada ere, 2006an eliza katolikoak bere izenean immatrikulatu zuen.

 Ezaugarriak 
Tamaina handikoa, oinplano errektangularra du eta isuri biko teilatua. 

Garai gotikoko ate puntadun bi eta leiho bi ditu. Berpizkunde garaian irekitako bi bentanak dinteldunak dira.

Hormak harlangaitzezkoak dira, ertzetan harlanduekin.

Alboko hormetako bao batean, kanpai bat du.

 Bestelako jakingarriak 
Leku baketsua da, eta Ispasterko udalak atsedengune bat prestatua du baselizaren inguruan. Zelaiaren erdian haritz ikusgarri bat nabarmentzen da.

 Erreferentziak 

 Kanpo estekak 

Kategoria:Ispasterko eraikinak